02008O0005 — EL — 19.10.2020 — 002.001

Το κείμενο αυτό αποτελεί απλώς εργαλείο τεκμηρίωσης και δεν έχει καμία νομική ισχύ. Τα θεσμικά όργανα της Ένωσης δεν φέρουν καμία ευθύνη για το περιεχόμενό του. Τα αυθεντικά κείμενα των σχετικών πράξεων, συμπεριλαμβανομένων των προοιμίων τους, είναι εκείνα που δημοσιεύονται στην Επίσημη Εφημερίδα της Ευρωπαϊκής Ένωσης και είναι διαθέσιμα στο EUR-Lex. Αυτά τα επίσημα κείμενα είναι άμεσα προσβάσιμα μέσω των συνδέσμων που περιέχονται στο παρόν έγγραφο

►B ΚΑΤΕΥΘΥΝΤΗΡΙΑ ΓΡΑΜΜΗ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ της 20ής Ιουνίου 2008 σχετικά με τη διαχείριση των συναλλαγματικών διαθεσίμων της Ευρωπαϊκής Κεντρικής Τράπεζας από τις εθνικές κεντρικές τράπεζες και τα νομικά έγγραφα για πράξεις που αφορούν τα εν λόγω διαθέσιμα (αναδιατύπωση) (ΕΚΤ/2008/5) (2008/596/ΕΚ) (ΕΕ L 192 της 19.7.2008, σ. 63)

Τροποποιείται από:









▼B

ΚΑΤΕΥΘΥΝΤΗΡΙΑ ΓΡΑΜΜΗ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ

της 20ής Ιουνίου 2008

σχετικά με τη διαχείριση των συναλλαγματικών διαθεσίμων της Ευρωπαϊκής Κεντρικής Τράπεζας από τις εθνικές κεντρικές τράπεζες και τα νομικά έγγραφα για πράξεις που αφορούν τα εν λόγω διαθέσιμα (αναδιατύπωση)

(ΕΚΤ/2008/5)

(2008/596/ΕΚ)







Άρθρο 1

Ορισμοί

Για τους σκοπούς της παρούσας κατευθυντήριας γραμμής νοούνται ως:

— «ΕθνΚΤ της ζώνης του ευρώ»: η ΕθνΚΤ κράτους μέλους που έχει υιοθετήσει το ευρώ, και

— «ευρωπαϊκές χώρες»: τα κράτη μέλη που έχουν υιοθετήσει το ευρώ σύμφωνα με τη συνθήκη, καθώς και η Δανία, η Σουηδία, η Ελβετία και το Ηνωμένο Βασίλειο (μόνο Αγγλία και Ουαλία).

Άρθρο 2

Διαχείριση συναλλαγματικών διαθεσίμων από τις ΕθνΚΤ της ζώνης του ευρώ ως αντιπροσώπων της ΕΚΤ

▼M1

1. Κάθε ΕθνΚΤ της ζώνης του ευρώ δικαιούται να συμμετέχει στη λειτουργική διαχείριση των συναλλαγματικών διαθεσίμων που μεταβιβάζονται στην ΕΚΤ. Μια ΕθνΚΤ της ζώνης του ευρώ μπορεί να αποφασίσει: α) να μη συμμετέχει στην εν λόγω διαχείριση ή β) να την αναλάβει από κοινού με μία ή περισσότερες άλλες ΕθνΚΤ της ζώνης του ευρώ. Σε περίπτωση που μια ΕθνΚΤ της ζώνης του ευρώ αποφασίσει να μη συμμετέχει στην εν λόγω διαχείριση, τότε οι υπόλοιπες ΕθνΚΤ της ζώνης του ευρώ θα διαχειρίζονται τα διαθέσιμα των οποίων τη διαχείριση θα είχε αναλάβει η εν λόγω ΕθνΚΤ της ζώνης του ευρώ. Μια ΕθνΚΤ της ζώνης του ευρώ μπορεί να ζητήσει από την ΕΚΤ ή από άλλη ΕθνΚΤ της ζώνης του ευρώ να αναλάβει ορισμένα καθήκοντα διατηρώντας παράλληλα άλλα καθήκοντα σχετικά με τη διαχείριση των συναλλαγματικών διαθεσίμων που μεταβιβάσθηκαν στην ΕΚΤ. Η ΕΚΤ και η οικεία ΕθνΚΤ της ζώνης του ευρώ μπορούν να αποδεχθούν ή να απορρίψουν το εν λόγω αίτημα.

▼B

2. Οι ΕθνΚΤ της ζώνης του ευρώ διενεργούν πράξεις που αφορούν τα συναλλαγματικά διαθέσιμα της ΕΚΤ ως αντιπρόσωποι της ΕΚΤ, η δε ανάληψη της διενέργειας τέτοιου είδους πράξεων λογίζεται ως αναγνώριση, από την ΕθνΚΤ της ζώνης του ευρώ, της ιδιότητάς της ως αντιπροσώπου της ΕΚΤ. Όσον αφορά το σύνολο των πράξεων τις οποίες οι ΕθνΚΤ της ζώνης του ευρώ διενεργούν για λογαριασμό της ΕΚΤ, οι εν λόγω ΕθνΚΤ, κατά τη σχετική συμφωνία για κάθε πράξη, γνωστοποιούν σε όλα τα μέρη την ιδιότητα της ΕΚΤ ως αντιπροσωπευομένου, τόσο με ονομαστική αναφορά όσο και με αναφορά σε αριθμό ή κωδικό αναγνώρισης λογαριασμού.

3. Κάθε ΕθνΚΤ της ζώνης του ευρώ, όταν διενεργεί πράξεις που αφορούν τα συναλλαγματικά διαθέσιμα της ΕΚΤ ως αντιπρόσωπος αυτής, προτάσσει το συμφέρον της ΕΚΤ έναντι των ιδίων συμφερόντων ή των συμφερόντων οποιουδήποτε φορέα για τον οποίο διενεργεί πράξεις.

4. Εάν ορισμένος αντισυμβαλλόμενος της ΕΚΤ ζητήσει από μία ΕθνΚΤ της ζώνης του ευρώ να αποδείξει την εξουσία της να διενεργεί πράξεις που αφορούν τα συναλλαγματικά διαθέσιμα της ΕΚΤ ως αντιπρόσωπος αυτής, η συγκεκριμένη ΕθνΚΤ οφείλει να του παράσχει αποδείξεις της εν λόγω εξουσίας αντιπροσώπευσης.

Άρθρο 3

Νομικά έγγραφα

1. Κάθε πράξη που αφορά τα συναλλαγματικά διαθέσιμα της ΕΚΤ διενεργείται με βάση τα τυποποιημένα νομικά έγγραφα που προβλέπονται στο παρόν άρθρο, όπως αυτά εκάστοτε εγκρίνονται ή τροποποιούνται από την ΕΚΤ. Πριν από την έναρξη των συναλλαγών ορισμένης ΕθνΚΤ της ζώνης του ευρώ με έναν αντισυμβαλλόμενο για λογαριασμό της ΕΚΤ, ο αντισυμβαλλόμενος υπογράφει τα νομικά έγγραφα, τα δε πρωτότυπα κατατίθενται στην ΕΚΤ.

▼M2

2. Οι πράξεις επαναγοράς, οι αντιστρεπτέες πράξεις επαναγοράς, οι πράξεις αγοράς/επαναπώλησης και οι πράξεις πώλησης/επαναγοράς που αφορούν τα συναλλαγματικά διαθέσιμα της ΕΚΤ περιβάλλονται τον τύπο των ακόλουθων τυποποιημένων συμβάσεων, είτε πρόκειται για την ειδικά μνημονευόμενη έκδοση είτε για νεότερη έκδοση εγκεκριμένη από την ΕΚΤ: α) η σύμβαση-πλαίσιο της FBE για χρηματοπιστωτικές συναλλαγές (έκδοση 2004) χρησιμοποιείται για πράξεις που διενεργούνται με αντισυμβαλλόμενους οι οποίοι λειτουργούν ή έχουν συσταθεί σύμφωνα με το δίκαιο ευρωπαϊκής χώρας, της Βόρειας Ιρλανδίας ή της Σκωτίας· β) η σύμβαση «The Bond Market Association Master Repurchase Agreement» (έκδοση Σεπτεμβρίου 1996) χρησιμοποιείται για πράξεις που διενεργούνται με αντισυμβαλλόμενους οι οποίοι λειτουργούν ή έχουν συσταθεί σύμφωνα με το δίκαιο των ΗΠΑ (ομοσπονδιακό ή πολιτειακό)· και γ) η σύμβαση «TBMA/ISMA Global Master Repurchase Agreement» (έκδοση 2000) χρησιμοποιείται για πράξεις που διενεργούνται με αντισυμβαλλόμενους οι οποίοι λειτουργούν ή έχουν συσταθεί σύμφωνα με δίκαιο χώρας πέραν των αναφερόμενων στα στοιχεία α) ή β).

3. Οι εξωχρηματιστηριακές πράξεις επί παράγωγων μέσων που αφορούν τα συναλλαγματικά διαθέσιμα της ΕΚΤ περιβάλλονται τον τύπο των ακόλουθων τυποποιημένων συμβάσεων, είτε πρόκειται για την ειδικά μνημονευόμενη έκδοση είτε για νεότερη έκδοση εγκεκριμένη από την ΕΚΤ: α) η σύμβαση-πλαίσιο της FBE για χρηματοπιστωτικές συναλλαγές (έκδοση 2004) χρησιμοποιείται για πράξεις που διενεργούνται με αντισυμβαλλόμενους οι οποίοι λειτουργούν ή έχουν συσταθεί σύμφωνα με το δίκαιο ευρωπαϊκής χώρας· β) η σύμβαση «1992 International Swaps and Derivatives Association Master Agreement» (πολλαπλού νομίσματος, διασυνοριακή, διεπόμενη από το δίκαιο της Νέας Υόρκης) χρησιμοποιείται για πράξεις που διενεργούνται με αντισυμβαλλόμενους οι οποίοι λειτουργούν ή έχουν συσταθεί σύμφωνα με το δίκαιο των ΗΠΑ (ομοσπονδιακό ή πολιτειακό)· και γ) η σύμβαση «1992 International Swaps and Derivatives Association Master Agreement» (πολλαπλού νομίσματος, διασυνοριακή, διεπόμενη από το αγγλικό δίκαιο) χρησιμοποιείται για πράξεις που διενεργούνται με αντισυμβαλλόμενους οι οποίοι λειτουργούν ή έχουν συσταθεί σύμφωνα με το δίκαιο χώρας πέραν των αναφερόμενων στα στοιχεία α) ή β).

▼B

4. Προκειμένου για κράτος μέλος, όταν αυτό υιοθετεί το ευρώ, η εκτελεστική επιτροπή μπορεί να αποφασίσει, αντί των συμβάσεων της παραγράφου 2 στοιχείο α) ή της παραγράφου 3 στοιχείο α), να χρησιμοποιεί τις τυποποιημένες συμβάσεις της παραγράφου 2 στοιχείο γ) ή της παραγράφου 3 στοιχείο γ), εφόσον δεν υπάρχει νομική αξιολόγηση αποδεκτή από την ΕΚΤ, τόσο ως προς τον τύπο όσο και ως προς την ουσία της, όσον αφορά τη χρήση της οικείας τυποποιημένης σύμβασης στο συγκεκριμένο κράτος μέλος. Η εκτελεστική επιτροπή ενημερώνει άμεσα το διοικητικό συμβούλιο σχετικά με οποιαδήποτε απόφαση λαμβάνει βάσει της παρούσας διάταξης.

▼M2

5. Οι καταθέσεις που αφορούν τα συναλλαγματικά διαθέσιμα της ΕΚΤ σε αντισυμβαλλόμενους οι οποίοι: i) είναι αποδεκτοί για τη διενέργεια των πράξεων των ως άνω παραγράφων 2 και/ή 3 και ii) λειτουργούν ή έχουν συσταθεί σύμφωνα με το δίκαιο ευρωπαϊκής χώρας, εκτός της Ιρλανδίας, περιβάλλονται τον τύπο της σύμβασης-πλαίσιο της FBE για χρηματοπιστωτικές συναλλαγές (έκδοση του 2004 ή νεότερη). Στις περιπτώσεις που δεν εμπίπτουν στα ως άνω σημεία i) και ii) οι καταθέσεις που αφορούν τα συναλλαγματικά διαθέσιμα της ΕΚΤ περιβάλλονται τον τύπο της σύμβασης-πλαίσιο συμψηφισμού κατά τα ειδικότερα οριζόμενα στην παράγραφο 7.

▼B

6. Σε κάθε τυποποιημένη σύμβαση, εκτός της σύμβασης-πλαίσιο της FBE για χρηματοπιστωτικές συναλλαγές (έκδοση 2004), βάσει της οποίας διενεργούνται πράξεις επαναγοράς, αντιστρεπτέες πράξεις επαναγοράς, πράξεις αγοράς/επαναπώλησης, πράξεις πώλησης/επαναγοράς, πράξεις δανεισμού τίτλων και τριμερείς πράξεις επαναγοράς ή εξωχρηματιστηριακές πράξεις επί παραγώγων μέσων που αφορούν τα συναλλαγματικά διαθέσιμα της ΕΚΤ, επισυνάπτεται έγγραφο, το οποίο αποτελεί αναπόσπαστο μέρος της και το οποίο φέρει τη μορφή του εγγράφου που παρατίθεται στο παράρτημα Ι (εφεξής «ECB Annex»).

▼M2

7. Υπογράφεται σύμβαση-πλαίσιο συμψηφισμού με όλους τους αντισυμβαλλόμενους, με εξαίρεση εκείνους: i) με τους οποίους η ΕΚΤ έχει υπογράψει σύμβαση-πλαίσιο της FBE για χρηματοπιστωτικές συναλλαγές (έκδοση του 2004 ή νεότερη) και ii) οι οποίοι λειτουργούν ή έχουν συσταθεί σύμφωνα με το δίκαιο ευρωπαϊκής χώρας, εκτός της Ιρλανδίας, σύμφωνα με τα ακόλουθα: α) με όλους τους αντισυμβαλλόμενους, εκτός όσων ορίζονται στα στοιχεία β), γ) και δ), υπογράφεται σύμβαση-πλαίσιο συμψηφισμού που διέπεται από το αγγλικό δίκαιο και συντάσσεται στην αγγλική γλώσσα· β) με τους αντισυμβαλλόμενους που έχουν συσταθεί στη Γαλλία υπογράφεται σύμβαση-πλαίσιο συμψηφισμού που διέπεται από το γαλλικό δίκαιο και συντάσσεται στην αγγλική γλώσσα· πάντως, όσες τέτοιες συμβάσεις είναι συνταγμένες στη γαλλική γλώσσα και βρίσκονται ήδη σε ισχύ εξακολουθούν να είναι έγκυρες και μπορούν να αντικαθίστανται από σύμβαση συνταγμένη στην αγγλική γλώσσα σε κατάλληλο χρόνο εκ των υστέρων· γ) με τους αντισυμβαλλόμενους που έχουν συσταθεί στη Γερμανία υπογράφεται σύμβαση-πλαίσιο συμψηφισμού που διέπεται από το γερμανικό δίκαιο και συντάσσεται στην αγγλική γλώσσα· πάντως, όσες τέτοιες συμβάσεις είναι συνταγμένες στη γερμανική γλώσσα και βρίσκονται ήδη σε ισχύ εξακολουθούν να είναι έγκυρες και μπορούν να αντικαθίστανται από σύμβαση συνταγμένη στην αγγλική γλώσσα σε κατάλληλο χρόνο εκ των υστέρων· και δ) με τους αντισυμβαλλόμενους που έχουν συσταθεί στις Ηνωμένες Πολιτείες υπογράφεται σύμβαση-πλαίσιο συμψηφισμού που διέπεται από το δίκαιο της Νέας Υόρκης και συντάσσεται στην αγγλική γλώσσα.

▼B

8. Η παροχή χρηματοοικονομικών υπηρεσιών που αφορούν τα συναλλαγματικά διαθέσιμα της ΕΚΤ από φορείς χρηματοοικονομικής διαμεσολάβησης, συμπεριλαμβανομένων ενδεικτικά των τραπεζικών υπηρεσιών, των υπηρεσιών μεσιτείας, φύλαξης και επενδύσεων που παρέχονται από ανταποκρίτριες τράπεζες, θεματοφύλακες και αποθετήρια, οργανισμούς διακανονισμού και κεντρικά ιδρύματα εκκαθάρισης παραγώγων μέσων που αποτελούν αντικείμενο διαπραγμάτευσης σε οργανωμένη αγορά, περιβάλλεται τον τύπο συγκεκριμένων συμβάσεων, όπως αυτές εκάστοτε εγκρίνονται από την ΕΚΤ.

Άρθρο 4

Έναρξη ισχύος

1. Η κατευθυντήρια γραμμή ΕΚΤ/2006/28 καταργείται από την 25η Ιουνίου 2008.

2. Κάθε αναφορά στην κατευθυντήρια γραμμή ΕΚΤ/2006/28 θεωρείται ότι γίνεται στην παρούσα κατευθυντήρια γραμμή.

3. Η παρούσα κατευθυντήρια γραμμή αρχίζει να ισχύει στις 25 Ιουνίου 2008.

Άρθρο 5

Αποδέκτες

Η παρούσα κατευθυντήρια γραμμή εφαρμόζεται στις ΕθνΚΤ της ζώνης του ευρώ.









ΠΑΡΑΡΤΗΜΑ I

ECB ANNEX ( 1 )

1. The provisions of this Annex shall be supplemental terms and conditions applying to [name the standard agreement to which this Annex applies] dated [date of agreement] (the Agreement) between the European Central Bank (the ECB) and [name of counterparty] (the Counterparty). The provisions of this Annex shall be annexed to, incorporated in and form an integral part of the Agreement. If and to the extent that any provisions of the Agreement (other than the provisions of this Annex) or the ECB Master Netting Agreement dated as of [date] (the Master Netting Agreement) between the ECB and the Counterparty, including any other supplemental terms and conditions, Annex or schedule to the Agreement, contain provisions inconsistent with or to the same or similar effect as the provisions of this Annex, the provisions of this Annex shall prevail and apply in place of those provisions.

2. Except as required by law or regulation, the Counterparty agrees that it shall keep confidential, and under no circumstances disclose to a third party, any information or advice furnished by the ECB or any information concerning the ECB obtained by the Counterparty as a result of it being a party to the Agreement, including without limitation information regarding the existence or terms of the Agreement (including this Annex) or the relationship between the Counterparty and the ECB created thereby, nor shall the Counterparty use the name of the ECB in any advertising or promotional material.

3. The Counterparty agrees to notify the ECB in writing as soon as reasonably practicable of: (i) any consolidation or amalgamation with, or merger with or into, or transfer of all or substantially all of its assets to, another entity; (ii) the appointment of any liquidator, receiver, administrator or analogous officer or the commencement of any procedure for the winding-up or reorganisation of the Counterparty or any other analogous procedure; or (iii) a change in the Counterparty’s name.

4. There shall be no waiver by the ECB of immunity from suit or the jurisdiction of any court, or any relief against the ECB by way of injunction, order for specific performance or for recovery of any property of the ECB or attachment of its assets (whether before or after judgment), in every case to the fullest extent permitted by applicable law.

5. There shall not apply in relation to the ECB any event of default or other provision of any kind in which reference is made to the bankruptcy, insolvency or other analogous event of the ECB.

6. The Counterparty agrees that it has entered into the Agreement (including this Annex) as principal and not as agent for any other entity and that it shall enter into all transactions as principal.

▼M2 —————